CELEX: 62009CA0075
Language: et
Date: 2010-06-17 00:00:00
Title: Kohtuasi C-75/09: Euroopa Kohtu (neljas koda) 17. juuni 2010 . aasta otsus (Commissione Tributaria Provinciale di Alessandria (Itaalia) eelotsusetaotlus) — Agra Srl versus Agenzia Dogane Ufficio delle Dogane di Alessandria (Määrus (EMÜ) nr 2913/92 — Ühenduse tolliseadustik — Artikli 221 lõiked 3 ja 4 — Tollivõla tollivormistusjärgne sissenõudmine — Aegumine — Toiming, mille alusel võib algatada kriminaalmenetluse)

14.8.2010   
            
            
               ET
            
            
               Euroopa Liidu Teataja
            
            
               C 221/11
            
         Euroopa Kohtu (neljas koda) 17. juuni 2010. aasta otsus (Commissione Tributaria Provinciale di Alessandria (Itaalia) eelotsusetaotlus) — Agra Srl versus Agenzia Dogane Ufficio delle Dogane di Alessandria
   (Kohtuasi C-75/09) (1)
   
   (Määrus (EMÜ) nr 2913/92 - Ühenduse tolliseadustik - Artikli 221 lõiked 3 ja 4 - Tollivõla tollivormistusjärgne sissenõudmine - Aegumine - Toiming, mille alusel võib algatada kriminaalmenetluse)
   2010/C 221/17
   Kohtumenetluse keel: itaalia
   
      Eelotsusetaotluse esitanud kohus
   
   Commissione Tributaria Provinciale di Alessandria
   
      Põhikohtuasja pooled
   
   
      Kaebuse esitaja: Agra Srl
   
      Vastustaja: Agenzia Dogane Ufficio delle Dogane di Alessandria
   
      Ese
   
   Eelotsusetaotlus — Commissione Tributaria Provinciale di Alessandria — Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljaanne 02/04, lk 307), artikli 221 lõigete 3 ja 4 tõlgendamine — Tollivõla summa sissenõudmine — Sissenõutava tollimaksu summa teatamise tähtaja ületamine juhul, mil tollivõlg on tekkinud kriminaalkorras karistatava teo tagajärjel — Liikmesriigi õigusnormid, mille kohaselt nimetatud tähtaeg peatub kuni tollivõla põhjustanud toimingu tõttu algatatud kriminaalmenetluses tehtud otsus on jõustunud
   
      Resolutsioon
   
   Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, muudetud Euroopa Parlamendi ja nõukogu 16. novembri 2000. aasta määrusega (EÜ) nr 2700/2000, artikli 221 lõikeid 3 ja 4 tuleb tõlgendada nii, et nendega ei ole vastuolus liikmesriigi regulatsioon, mille kohaselt juhul, kui tollimaksu tasumata jätmise põhjus on kriminaalõigusrikkumine, hakkab aegumistähtaeg kulgema ajast, mil kriminaalmenetluse tulemusel tehtud otsus või kohtuotsus muutub lõplikuks.
   
      (1)  ELT C 102, 1.5.2009.